Suchinthana/ta-wikipedia huggingface dataset:
மனோன்மணியம் சுந்தரனார் விருது

மனோன்மணியம் சுந்தரனார் விருது என்பது தமிழ் மொழியில் இலக்கியம், கலை, பண்பாடு எனப் பல தளங்களில் சேவையாற்றி வரும் பெருந்தகைகளுக்காக திருநெல்வேலி மனோன்மணியம் சுந்தரனார் பல்கலைக்கழகத்தில் நிறுவப்பட்டிருக்கும் விருதாகும். 

இந்த விருதிற்கு தேர்வு செய்யப்படுபவர்களுக்கு சுந்தரனார் அறக்கட்டளையின் சார்பில், ரூ.1 இலட்சத்திற்கான காசோலை, விருது, பட்டயச் சான்று ஆகியவை வழங்கப்படுகின்றன. 

இந்த விருது முதலில் பேராசிரியர் இளையபெருமாள் மற்றும் பாரதி ஆய்வாளர் சீனி விசுவநாதன் ஆகியோருக்கு 2014-15 ஆம் ஆண்டுக்கு பகிர்ந்து வழங்கப்பட்டது. 

பின்னர், 2015-16 மற்றும் 2016-17 ஆம் ஆண்டுகளுக்கான இவ்விருதை முறையே தமிழறிஞர் ச. வே. சு. என்கிற ச. வே. சுப்பிரமணியன், கரிசல் எழுத்தாளர் கி. ரா. என்கிற கி. ராசநாராயணன் ஆகியோர் பெற்றனர்.

மேற்கோள்கள் 

தமிழர் விருதுகள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
அகலக்கோட்டை

அகலக்கோட்டை (Agalakotta ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 71 கிலோ மீட்டர் தொலைவிலும், தளியில் இருந்து 8 கிலோமீட்டர் தொலைவிலும் மாநிலத் தலைநகரான சென்னையில் இருந்து 336 கிலோமீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 21 கிலோ மீட்டர் தொலைவில் உள்ள ஒசூர் தெடர்வண்டி நிலையமாகும்.

மக்கள் வகைப்பாடு
இவ்வூர் 2346.35 எக்டேர் பரப்பளவில் 1,026 வீடுகளுடன் அமைந்துள்ளது. 2011 ஆண்டு இந்திய மக்கள்தொகை கணக்கெடுப்பின்படி மொத்த மக்கள் தொகை 4,435 ஆகும். இதில்  2,286  பேர் ஆண்கள், 2,149  பேர் பெண்கள் ஆவர்.

குறிப்பு 

கிருஷ்ணகிரி மாவட்டத்திலுள்ள கிராமங்கள்
அந்தேவனப்பள்ளி

அந்தேவனப்பள்ளி (Andevanapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 21 கிலோ மீட்டர் தொலைவில் உள்ள ஓசூர் தொடர்வண்டி நிலையமாகும்.

மக்கள் வகைப்பாடு
இவ்வூர் 1101 வீடுகளுடன் அமைந்துள்ளது  2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை   4908, இதில்  2509   பேர் ஆண்கள், 2399   பேர் பெண்கள் ஆவர். இந்த ஊரின் கல்வியறிவு விகிதம் 60.24 % இதில் ஆண்களின் எழுத்தறிவு விகிதம் 69.17 % ,  பெண்களின் எழுத்தறிவு விகிதம் 50.99 % கல்வியறிவில் இந்த ஊர் தமிழ்நாட்டின் சராசரி கல்வியறிவு விகிததமான 80.09 % ஒப்பிடும்போது பின்தங்கி உள்ளது.

ஊரில் உள்ள கோயில்கள் 
 அந்தேவனப்பள்ளி கொங்குசெட்டி கரகமாரியம்மன் கோயில்
 அந்தேவனப்பள்ளி பசுவேஸ்வரர் கோயில்

குறிப்பு 

கிருஷ்ணகிரி மாவட்டத்திலுள்ள கிராமங்கள்
நம்பிள்ளை

நம்பிள்ளை (Nampillai) என்பார் வைணவ உரையாசிரியர் ஆவார். நம்பூரில் வரதராஜன் என்ற பெயருடன் பிறந்து தமிழிலும் சமஸ்கிருதத்திலும் புலமைப் பெற்ற இவர், நாலாயிர திவ்யப் பிரபந்தத்திற்கு 9000 படியும், நூற்பாவும் இயற்றியுள்ளார். 12-ஆம் நூற்றாண்டைச் சேர்ந்தவராகக் கருதப்படும். இவருக்கு சென்னை திருவல்லிக்கேணியில் "கோமுட்டி பங்களா" என்று பொதுவாக அழைக்கப்படும்  ஸ்ரீ பண்டாரம் கமிட்டியின் முன்புறம் ஒரு சன்னிதி அமைக்கப்பட்டுள்ளது. .இவரின் சீடர்களில் புகழ் பெற்றவர்கள் பெரியவாச்சான்பிள்ளை, ஈயுண்ணி மாதவப் பெருமாள்  மற்றும் வடக்கு திருவீதி பிள்ளை போன்றோராராவர்.

மேற்கோள்கள்

தமிழ் உரையாசிரியர்கள்
வைணவ அடியார்கள்
வைணவ உரையாசிரியர்கள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
இலைக் குரங்கு

இலைக் குரங்கு (Phayre's leaf monkey) குரங்கு வகையைச் சார்ந்த இவ்வினம் தென்கிழக்காசியாப் பகுதியில் வாழும் பழைய உலக குரங்கு ஆகும். பர்மாவில் பிரித்தானிய ஆட்சிக் காலத்தில் அப்போதைய பிரித்தானிய இந்திய இராணுவத்தில் ஆணையாளராகவும்,  மொரிசியசின் ஆளுநராகவும் இருந்த ஆர்தர் பர்வேசு பியாரி என்பவரால் இக்குரங்கு இனம் பற்றிய தகவல்கள் வெளிக்கொண்டுவரப்பட்டது. பங்களாதேசம், இந்தியா. தாய்லாந்து, சீனா, லாவோசு, வியட்நாம், போன்ற நாடுகளில் காணப்படுகிறது. பெரும்பாலும் மரங்களிலேயே வாழும் இவை மர இலைகளை உட்கொண்டு வாழுகிறது. இந்தியாவில் திரிபுரா மாநிலக்காடுகளில் வாழும் இவை மரத்தூளினை உணவாக உட்கொள்கிறது. இவற்றுள் மூன்று பிரிவுகள் காணப்படுகின்றன.

மேற்கோள்கள்

வெளி இணைப்புகள்
Image at ADW

குரங்குகள்
முதனிகள்
ஏரண், பண்டைய நகரம்

ஏரண் (Eran) () பண்டைய இந்தியாவின் தற்கால மத்தியப் பிரதேச மாநிலத்தின் சாகர் மாவட்டத்தில் உள்ள பண்டைய வரலாற்று நகரம் ஆகும்.
துவக்கால நாணயங்கள் மற்றும் கல்வெட்டுக் குறிப்புகள் இந்நகரத்தை ஏரிகிணா ஐரிகிணா  (Airikiṇa) () எனக் குறிப்பிட்டுள்ளது.

ஏரணின் அமைவிடம் 
மத்தியப் பிரதேசத்தின் சாகர் மாவட்டத்தின் நிர்வாகத் தலைமையிடம் சாகர் நகரத்தின் வடமேற்கே 75 கி மீ தொலைவில் வீணா தாலுகாவில் பீணா ஆற்றின் கரையில் அமைந்துள்ளது. இங்கு ஒரு சிறு கோட்டையும் உள்ளது. 

குப்தப் பேரரசின் ஐரிகிணா பிரதேசம் அல்லது ஏர்கிணா பிரதேசத்தின் நிர்வாகத் தலைமையிட நகரமாக ஏரண் விளங்கியது.
பண்டைய ஏரணில் கிடைத்த 48 அடி உயர கொடி மரம் போன்ற கல்தூண் குறிப்புகளின் படி, வடக்கே யமுனை ஆறு தெற்கே நர்மதை ஆறு பாயும் பரப்புகளை ஆண்ட சுரேஷ்மிசந்திரன் எனும் அரசன்  புத்தகுப்தரை மகாராஜா அழைத்தார் எனக் கூறுகிறது.  மதுராவில் கிடைக்கப் பெற்ற, புத்தகுப்தர் ஆட்சிக் காலத்திய கௌதம புத்தரின் சிற்பத்தில் உள்ள குறிப்புகள், புத்தகுப்தர் தனது ஆட்சிப் பரப்பை வடக்கு மதுரா வரை நீட்டித்ததாக கூறுகிறது. பண்டைய ஏரண் நகரத்தில் குப்தர்கள் காலத்திய நாணயங்கள், கல்வெட்டுக் குறிப்புகள் பல கிடைத்துள்ளது.

வரலாறு
ஏரண் நகரம்  நாக குலத்தவர்களின் தலைநகரமாக விளங்கியது என மகாபாரத்தின், ஆதி பருவத்தில் கூறப்பட்டுள்ளது.   

மௌரியர்கள், சுங்கர்கள், சாதவாகனர்கள், சகர்கள், நாகர்கள், குப்தர்கள், ஹூணர்கள்,  காலச்சூரிகள் காலத்திய  பழந்தொன்மை மிக்க நினைவுச் சின்னங்கள் ஏரணில் அகழ்வாராய்ச்சி மூலம் கண்டெடுக்கப்பட்டுள்ளது.

ஏரணில் நடந்த பத்துக் கூட்டுத் தீக்குளிப்பு தொடர்பான பத்து நினைவுத் தூண்கள் கண்டெடுக்கப்பட்டுள்ளது.

ஏரணில் கண்டெடுக்கப்பட்ட தொன்மை ஆவணங்கள்
ஏரண் நகரத்தில் பழமைச் சின்னங்கள், நாணயங்கள், கல்வெட்டுக் குறிப்புகள், கோயில்கள், சிற்பங்கள் முதலியன அகழ்வாராய்ச்சி மூலம் கிடைக்கப் பெற்றன.

ஏரண் நாணயங்கள் 

 முத்திரைக் காசுகள் 
 சாதவாகனர்களின் நாணயங்கள் 
 நாகர் இன மக்களின் நாணயங்கள் 
 சகர்கள் மற்றும் மேற்கு சத்ரபதிகளின் நாணயங்கள். 
 குப்தப் பேரரசின் நாணயங்கள்

வரலாறு
மௌரியர்கள், சுங்கர்கள், சாதவாகனர்கள், சகர்கள், நாகர்கள், குப்தர்கள், ஹூணர்கள்,   காலச்சூரிகள் காலத்திய  பழந்தொன்மை மிக்க நினைவுச் சின்னங்கள் ஏரணில் அகழ்வாராய்ச்சி மூலம் கண்டெடுக்கப்பட்டுள்ளது.

ஏரணில் உள்ள முக்கியக் கோயில்கள்

1. விஷ்ணு கோயில் 

முற்கால குப்தர்கள் பாணியில் கட்டப்பட்ட கோயில் (கி பி 350)

2. வராகர் கோயில் 

பிற்கால குபதர்கள் பாணி கோயில், கி பி 480

3. நரசிம்மர் கோயில் 

முற்கால குப்தர்கள் பாணியிலான கோயில் கி பி 412 

4. பழம் பெரும் அனுமார் கோயில்

நாகரி பாணி கோயில், கி பி 750 

5. 48 அடி உயர கருடத் தூண் 

பிற்கால குப்தர்கள் பாணியிலான நினைவுத் தூண், கி பி 465

மேற்கோள்கள்

ஆதார நூற்பட்டியல்

வெளி இணைப்புகள்
 Characterization of ancient Indian iron from Eran
Indian Epigraphy By D. C. Sircar

மத்தியப் பிரதேச வரலாறு
பண்டைய இந்திய நகரங்கள்
குப்தப் பேரரசு
மத்தியப் பிரதேச மாநிலத்திலுள்ள ஊர்களும் நகரங்களும்
மத்தியப் பிரதேசப் புவியியல்
சாகர் மாவட்டம்
லட்சுமி நரசிம்மர் கோயில், அந்தர்வேதி

அந்தர்வேதி லட்சுமி நரசிம்மர் கோவில் என்பது இந்தியாவின் ஆந்திர மாநிலத்தின், கிழக்கு கோதாவரி மாவட்டத்தில் அமைந்திருக்கும் சகினேதிபள்ளி மண்டலத்தின்  அந்தர்வேதி  என்ற கோயில் நகரத்தில் அமைந்துள்ளது.   இப்பகுதியின் கிழக்கிலும், தெற்கிலும் வங்கக் கடல் உள்ளது,  கோதாவரி ஆற்றின் துணை ஆறான வஷிஸ்ட கோதாவரி ஆறு ஆகியவை மேற்கிலும் வடக்கிலும் உள்ளன. இக்கோயில் 15, 16 ஆம் நூற்றாண்டுகளில் கட்டப்பட்டது.  இது 108 நரசிம்ம தலங்களுள் 32 ஆம் தலமாக கருதப்படுகிறது.

கோயில் அமைப்பு
இக்கோயில் ஐந்து நிலை விமான கோபுரத்தைக் கொண்டுள்ளது. கோவிலில் நுழையும்போது ஒரு பக்கம் கருடனும் மறு பக்கம் அனுமனும் உள்ளனர். கருவறையின் கூரையில் வட பத்ர சாயி தரிசனம் தருகிறார். கருவறையில் மூலவர் நரசிம்மர், லட்சுமியை மடி மீது அமர்த்தி காட்சி தருகிறார். கருவறையை சுற்றி வந்தால் பிரகாரத்தின் கிழக்கு பக்கம் ராஜலட்சுமி மற்றும் வெங்கடேஸ்வரர், வடக்கில்பூதேவி மற்றும் ரங்கநாதஸ்வாமி, மேல் திசையில் சந்தான கோபாலர், கேசவர், தென் திசையில் ஆச்சார்யர்களும் ஆழ்வார்களும் சந்நிதி கொண்டுள்ளனர். சதுர்புஜ அனுமனுக்குத் தனி சந்நிதி. மூலவரை தவிர்த்து பிரம்மா,விஷ்ணு, சிவனும் காட்சி தருகிறார்கள். இங்கு வசிட்டருக்கும் ஒரு கோவில் உண்டு. 54 அடி உயரமுள்ள இந்தக் கோவில் பூமிக்கு கீழேயும் அத்தனை அளவு கட்டப்பட்டுள்ளதாகவும், இதன் அடிப் பகுதியில் ஸ்ரீ சக்கரம் அமைந்துள்ளதாகவும் நம்பப்படுகிறது.

செல்லும் வழி 
அந்தர்வேதிக்குச் செல்ல மூன்று வழிகள் உள்ளன. நீராவிப்படகுகள் உள்ளன. மாறாக ஆற்றைக் கடக்க படகு மூலமாக சக்கீனிபள்ளியை அடந்து, அங்கிருந்து சாலை வழியாக அந்தர்வேதிக்குச் செல்லலாம். மூன்றாவது பாதையாக புதிதாக கட்டப்பட்ட பாலத்தின் வழியாக சின்சினடாவை கடந்து அந்தர்வேதியை அடையலாம்.

மேற்கோள்கள்

வெளி இணைப்புகள் 
Lakshmi Narasimha Temple Travel Guide
Lakshmi Narasimha Temple website 

நரசிம்மர் கோயில்கள்
ஆந்திரப் பிரதேச இந்துக் கோயில்கள்
வைணவ தலங்கள்
கிழக்கு கோதாவரி மாவட்டம்
அந்தர்வேதி

அந்தர்வேதி என்னும் ஊர் இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில்  அமைந்திருக்கும் சகினேதிபள்ளி மண்டலத்தில் கோணசீமா பகுதி சோலைகள் நிறைந்து பசுமையான பகுதியாக உள்ளது. இதனால் அந்தப் பகுதி ஆந்திர கேரளா என்றே அழைக்கப்படுகிறது. இந்தப் பகுதில் உள்ள ஒரு ஊர் இது ஆகும். இந்தக் கிராமம் வங்காள விரிகுடா மற்றும் கோதாவரி ஆற்றின் துணை நதியான வஷிஸ்டா கோதாவரி ஆகியவற்றுக்கு இடையில் அமைந்துள்ளது. அந்தர்வேதியில் உள்ள நரசிம்மசேத்திரத்தால் பெயர்பெற்றது.

விளக்கம் 
புவியியல்ரீதியாக அந்தர்வேதி, 4 சதுர மைல் (6.4 கிமீ) பரப்பளவைக் கொண்டதாக உள்ளது. இந்த கிராமத்தில் பாயும் வசிஷ்ட கோதாவரி ஆற்றுக்கு எதிரே புகழ்பெற்ற லக்ஷ்மிநரசிம்ம ஸ்வாமி கோயில் உள்ளது. மேலும் அந்தர்வேதியானது "இறைவனின் அருளால் இரண்டாம் வாரணாசி" என்று கூறப்படுகிறது. கோதாவரி ஆற்றின் மறுபுறத்தில் உள்ள ஒரு தீவுக்கு படகு மூலம் பயணிக்கலாம். பின்னர் அங்கிருந்து கடலில் ஆறு கலக்கும் இடத்துக்குச் செல்லலாம்.

நிலவியல் 
அந்தர்வேதி , இல் அமைந்துள்ளது மேலும் கடல் மட்டத்துக்கு நெருக்கமாக உள்ளது. முனைவர் திரிணாதராஜு ருத்ரராஜூவின் கூற்றுப்படி, கோவில் வளாகத்தின் வடிவமைப்பு டெல்டாவின் வடிவவியலில் மிகவும் முக்கியத்துவம் வாய்ந்ததாகவும் ஆற்றின் சங்கமத்தில் நீரோட்டத்தின் வேகம்  குறித்து ஆய்வு மேற்கொள்ள வேண்டிய அவசியமும் கொண்டுள்ளது..

மேற்கோள்கள் 

கிழக்கு கோதாவரி மாவட்டம்
உத்தரப் பிரதேச மொழிகள்

உத்திரப்பிரதேச மொழிகள் (Languages of Uttar Pradesh) இந்திய-ஆரிய மொழிகளின் இரண்டு மண்டலங்களைச் சேர்ந்தவை.

வரலாறு 
உத்தரப் பிரதேசத்தின் மொழிகள் முக்கியமாக பழைய இந்திய-ஆரிய மொழிகளின் பிரகிருதிகளிலிருந்தும், இறுதியாக சமஸ்கிருதத்திலிருந்தும் தருவிக்கப்பட்டவை.

பட்டியல்கள் 
பொதுவாக மொழியியலாளர்கள்  "மொழி" , "பேச்சுவழக்கு" இரண்டையும் 'பரஸ்பர புரிந்துணர்வு' அடிப்படையில் வேறுபடுத்துகின்றனர். இந்திய மக்கள் தொகை கணக்கெடுப்பு அதன் தனித்துவமான முறையில் இரண்டு குறிப்பிட்ட வகைப்பாடுகளைப் பயன்படுத்துகிறது: (1) 'மொழி' மற்றும் '2 தாய் மொழி'. 'தாய்மொழிகள்' ஒவ்வொரு 'மொழியிலும்' குழுவாக உள்ளன.
இவ்வாறு வரையறுக்கப்பட்ட 'தாய் மொழிகள்', மொழியியல் தரநிலையில் ஒரு ’பேச்சுவழக்கு’ என்பதைக் காட்டிலும் ஒரு ’மொழி’ என்றே கருதப்படும். குறிப்பாக இது இந்தி மொழியில் அதிகாரப்பூர்வமாக குழுவாக உள்ள பல பத்தாயிரக்கணக்காக பேச்சாளர்கள் கொண்ட பல 'தாய் மொழிகளுக்கு' பொருந்தும்.

மொழிக் குடும்பங்கள் 
உத்திரப் பிரதேசத்தின் ஆதிக்கம் வாய்ந்த மொழிக் குடும்பம் இந்திய-ஆரிய மொழி குடும்பமாகும். இதில் இரண்டு முக்கிய மண்டலங்கள் மத்திய மற்றும் கிழக்கு மாகாணங்களாகக் குறிப்பிடப்படுகின்றன. இந்திய-ஆரியாவின் கிழக்குப் பகுதிக்கு சொந்தமான போஜ்பூரி தவிர, எஞ்சியுள்ள மொழிகள் மத்திய மண்டலத்திற்கு சொந்தமானவை.

அதிகாரப்பூர்வ மொழிகள் 
உத்திரப்பிரதேச மாநில நிர்வாகத்தின் மொழிகள் இந்தி மற்றும் உருது ஆகும். 1951 ஆம் ஆண்டில், இந்தி உத்தரப் பிரதேச அதிகாரப்பூர்வ மொழி சட்டத்தால் நிறுவப்பட்டது; 1989 ஆம் ஆண்டு திருத்தம் மூலம் உருது நிறுவப்பட்டது.

மொழி இயக்கங்கள் 
தேவநாகரி எழுத்துக்களின் பயன்பாட்டை மேம்படுத்துவதற்காக 1893 ஆம் ஆண்டில் நாகரி பிரச்சாரிணி சபை உருவாக்கப்பட்டது.

எழுத்து அமைப்புகள்

அடிக்குறிப்புகள் மற்றும் மேற்கோள்கள்

மேலும் காண்க 
 இந்திய மொழிகள்
 போச்புரி
 உத்தரப் பிரதேசம்

வெளி இணைப்புகள் 
 http://www.languageinindia.com/
 Languages of India (SIL Ethnologue list)
 Languages and Scripts of India
 Reconciling Linguistic Diversity: The History and the Future of Language Policy in India by Jason Baldridge
 Words and phrases in 26 Indian languages
 Titus - Languages of India
 Diversity of Languages in India
 KeyTrans Hindi intelligent transliteration email and spell check
இந்திய மொழிகள்
உத்தரப் பிரதேசம்
அமிர்த கவிராயர்

அமிர்தகவிராயர்  , கி.பி. 17ஆம் நூற்றாண்டில் தமிழ்நாட்டில் வாழ்ந்தவரும் ,இராமநாதபுர அரசரான சேதுபதியின் அவைப் புலவருமாவார் .

பிறப்பு 
இராமநாதபுரம் மாவட்டம், சிவகங்கை வட்டத்தில் பொன்னங்கால் என்னும் ஊரில் பிறந்தவர். சைவ சமயத்தைச் சார்ந்த இவர் வேளாண் மரபினர்.

பாடல்கள்  
கி.பி. 1646 முதல் கி.பி.1672 வரை இராமநாதபுரத்தை ஆண்டவர் திருமலை சேதுபதி.திருமலை சேதுபதி பெருங் கல்வியாளர். இசை தமிழில் ஈடுபாடு உள்ளவர். பூங்கா ஒன்றில்  ஒருநாள் மாலைப் பொழுதில் தம் புலவர் பெருமக்களோடு    உலவிக்கொண்டிருந்தார். அப்போது சேதுபதி மன்னர் புலவர் பெருமக்களைப் பார்த்து அகப்பொருள் துறையுள் ஏதேனும் ஒன்று பற்றி பாடல்கள் பல பாட இயலுமா? எனக் கேட்டார். அதற்கு ஒவ்வோரு புலவரும் பத்து, இருபது, முப்பது பாடல்கள் எனக் கூற, தன்னால் நூறு பாடல்கள் பாட முடியும் என அமிர்த கவிராயர் கூறினார். அதனைக் கேட்ட அவைக்களப் புலவர்கள் நானூறு பாடல்கள் பாடுமாறு கூறினர். அதனை ஏற்றுக்கொண்ட அமிர்த கவிராயர், “நாணிக் கண்புதைத்தல்” என்னும் துறையில்  பதினைந்து நாட்களில் நானூறு பாடல்களைப் பாடினார் எனக் கூறுவர்.

பாடலின் சிறப்புகள்  
தலைவன் தன்னைப் பார்த்ததை அறிந்த தலைவி நாணித், தன் கண்களைக் கைகளால் மூடிக்கொண்டாள் என்பதே இத்துறையின் பொருளாகும். இப்பாடல்கள் அனைத்திலும் சிலேடைநயம் பொருந்தியுள்ளன. இவரியற்றிய பாடல் ஒன்றில் “ஐந்தாங்குலத்தவர் பார்ப்பாரை சேர்தல் அதிசயமே” என்று ஒரு பாடல் அடி வருகிறது. இதில் ஐந்தாங்குலம் என்பது கையையும் ஆறாம் குலம் என்பது கண்ணையும் குறிக்கும். இத்தகு சுவையுடைய நாநூறு பாடல்கள் ஒவ்வொன்றுக்கும் ஒரு பொன் தேங்காயும் பொன்னங்கால் என்னும் ஊரையும் சேதுபதி மன்னர் கவிராயருக்கு அளித்தார் என்று கூறப்படுகிறது.

ஒவ்வொரு பாடலின் முதல் இரண்டடிகளில் அரசனுடைய பெருமைகளையும் பின்னிரண்டடிகளில் துறைப்பொருளும் அமையுமாறு பாடல்கள் பாடப்பட்டுள்ளன. இந்நூல் “நாணிக் கண்புதைத்தல் என்னும் ஒரு துறைக் கோவை”  எனவும் “இரகுநாத சேதுபதி ஒரு துறைக்கோவை” எனவும் வழங்கப்படுகிறது. இந்நூலின்கண் 311 பாடல்கள் தற்பொழுது காணப்படுகின்றன. சொக்கலிங்கம்பிள்ளை என்பார் இந்நூலுக்கு உரை எழுதியுள்ளார்.

மேற்கோள்கள்

உசாத்துணை நூல்கள் 

 வாழ்வியற் களஞ்சியம் - தொகுதி ஒன்று        -  தமிழ்ப் பல்கலைக் கழகம், தஞ்சாவூர் 
 புதிய நோக்கில் தமிழ் இலக்கிய வரலாறு      -   தமிழண்ணல், பாரி நிலையம், சென்னை.

தமிழ்ப் புலவர்கள்
கோடிட்ட இடங்களை நிரப்புக

கோடிட்ட இடங்களை நிரப்புக (Koditta Idangalai Nirappuga) இரா. பார்த்திபன் இயக்கம் மற்றும் நடிப்பில் 2017 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். இரா. பார்த்திபனுடன், சாந்தனு, பார்வதி நாயர் ஆகியோர் முக்கிய வேடங்களில் நடித்திருந்தனர். சி. சத்யா இசையமைப்பில், அர்ஜுன் சனா ஒளிப்பதிவில் உருவான இத்திரைப்படம் 2017 சனவரி 14 அன்று வெளியானது.

நடிகர்கள் 
இரா. பார்த்திபன் - ரங்கராசன்
சாந்தனு பாக்யராஜ் - கெவின் 
பார்வதி நாயர் - மோகினி 
தம்பி இராமையா
சிங்கம்புலி
சிம்ரன் - சிறப்புத் தோற்றம்

மேற்கோள்கள்

வெளியிணைப்புகள்
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
தம்பி ராமையா நடித்த திரைப்படங்கள்
சிம்ரன் நடித்த திரைப்படங்கள்
ஆனேகொள்ளு

ஆனேகொள்ளு  (Anegollu) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் ஆனேகொள்ளு ஊராட்சிக்கு உட்பட்டது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் ஓசூர் தெடர்வண்டி நிலையமாகும்.

தொழிற்சாலை 
பெங்களூருவைத் தலைமை இடமாகக்கொண்ட பேஸ் கார்ப்பரேஷன் நிறுவனம், ஆனேகொள்ளு கிராமத்தில்  ரூபாய் 350 கோடி முதலீட்டில் இருசக்கர வாகனங்கள் மற்றும் தானி ஆகியவற்றிற்கான காரிய அமில மின்கலங்கள், டியூப்லர் மின்கலங்கள் போன்ற மின்கலங்களை தயாரிக்கும் தொழிற்சாலை ஒன்றை தொடங்கவுள்ளது. இதன்மூலம் 400 பேருக்கு நேரடி வேலைவாய்ப்பு கிடைக்கும் என்று கருதப்படுகிறது.

குறிப்பு 

கிருஷ்ணகிரி மாவட்டத்திலுள்ள கிராமங்கள்
அன்னியாளம்

அன்னியாளம் (Anniyalam) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 74 கி.மீ. தொலைவிலும், தளியில் இருந்து 4 கி.மீ தொலைவிலும், மாநிலத் தலைநகரான சென்னையில் இருந்து 325 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் ஓசூர் தெடர்வண்டி நிலையமாகும்.

மக்கள் வகைப்பாடு
இவ்வூரில் 614 குடும்பங்கள் வசிக்கின்றன  2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை   2558, இதில்  1308  பேர் ஆண்கள், 1250 பேர் பெண்கள் ஆவர். இந்த ஊரின் கல்வியறிவு விகிதம் 67.63 % இதில் ஆண்களின் எழுத்தறிவு விகிதம் 74.85 % ,  பெண்களின் எழுத்தறிவு விகிதம் 59.96 % கல்வியறிவில் இந்த ஊர் தமிழ்நாட்டின் சராசரி கல்வியறிவு விகிததமான 80.09 % ஒப்பிடும்போது பின்தங்கி உள்ளது.

குறிப்பு 

கிருஷ்ணகிரி மாவட்டத்திலுள்ள கிராமங்கள்
அரசகுப்பம்

அரசகுப்பம் ( Arasakuppam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 72 கி.மீ. தொலைவிலும், தேன்கனிக்கோட்டையில் இருந்து 3 கி.மீ தொலைவிலும், மாநிலத் தலைநகரான சென்னையில் இருந்து 325 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.

மக்கள் வகைப்பாடு
இவ்வூர் 1274.78 எக்டேர் பரப்பளவில் உள்ளது, ஊரில் 988 வீடுகள் உள்ளன  2011 ஆண்டைய இந்திய மக்கள் கணக்கெடுப்பின்படி மொத்த மக்கள் தொகை   4,196, இதில்  2,148  பேர் ஆண்கள், 2,048 பேர் பெண்கள் ஆவர்.

குறிப்பு 

கிருஷ்ணகிரி மாவட்டத்திலுள்ள கிராமங்கள்
அருபள்ளி அக்ராரம்

அருபள்ளி அக்ராரம் ( Arupalli Agraharam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 76 கி.மீ. தொலைவிலும், தேன்கனிக்கோட்டையில் இருந்து 19 கி.மீ தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.

மக்கள் வகைப்பாடு
இவ்வூர் 364.71 எக்டேர் பரப்பளவில் உள்ளது, ஊரில் 194 வீடுகள் உள்ளன  2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை   731, இதில்  356  பேர் ஆண்கள், 375 பேர் பெண்கள் ஆவர்.

குறிப்பு 

கிருஷ்ணகிரி மாவட்டத்திலுள்ள கிராமங்கள்
அதே கண்கள் (2017 திரைப்படம்)

அதே கண்கள் (Adhe Kangal (2017 film)) 2017 ஆண்டில் வெளியான ஓர் இந்தியத் தமிழ்த் திரைப்படமாகும். காதல் திகில் திரைப்படமான இதனை ரோகினி வெங்கடேசன் எழுதி இயக்கியிருந்தார். சி. வி. குமார் தயாரித்த இத்திரைப்படத்தில் கலையரசன், ஜனனி ஐயர், சிவதா ஆகியோர் முக்கிய வேடங்களிலும், பாலா சரவணன் துணை வேடத்திலும் நடித்துள்ளனர். ஜிப்ரான் இசையமைத்த இத்திரைப்படம் 2017 சனவரி 26 அன்று இந்திய குடியரசு நாளன்று வெளியானது.

நடிகர்கள்
 கலையரசன் - வருண் முரளி
 சனனி ஐயர் - சாதனா 
 சிவதா - வசுந்தரா/தீபா 
 பாலா சரவணன் - பஞ்சு
 அரவிந்தராஜ் - இரவி
 லிங்கா - தாமஸ்
 அபிசேக் சோசப் சார்ஜ் - 
 சஞ்சய் செயராமன் - விக்ரம் 
 அப்துல் - அல்போன்சு

பாடல்கள்

ஜிப்ரான் இசையமைத்த இத்திரைப்படத்தின் பாடல்கள் 2017 சனவரி 17 அன்று திங் மியூசிக் இந்தியா நிறுவனம் வெளியிட்டது.

மேற்கோள்கள்

வெளியிணைப்புகள்
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
புதர்த் தவளை

போப் இங்கர் புதர் தவளை (Raorchestes bobingeri,  (Bob Inger's bush frog) என்பது ரகோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவின் மேற்குத் தொடர்ச்சி மலைகளில் காணப்படுவது ஆகும். 

இதன் இயற்கையான வாழ்விடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும். இந்த தவளைகள் இவற்றின் வசிப்பிடங்களை இழப்பதால் அச்சுறுத்தலுக்கு ஆளாகியுள்ளன. சுமார் 80 அடி உயரம் கொண்ட மர உச்சிகளில் வசிக்கும் இத்தவளைகள் தரை, நீரோடைகளில் காணப்படும்.

மேற்கோள்கள் 

 Biju, S.D. 2004.  Raorchestes bobingeri .   2006 IUCN Red List of Threatened Species.   Downloaded on 23 July 2007.
தவளைகள்
அந்தி தவளை

அந்தி தவளை (Micrixalus fuscus (dusky torrent frog அல்லது brown tropical frog) என்பது இந்தியாவின் மேற்குத் தொடர்ச்சி மலைகளில் உள்ள அடர்ந்த காடுகள் நிறைந்த மலைப்பகுதிகளில் காணப்படும் சிறிய தவளை ஆகும்.

விளக்கம் 
இதில் ஆண் தவளைகள் 27.9-28.8 மிமீ (1.10-1.13 அ) மற்றும் பெண் தவளைகள் 30.0-33.1 மிமீ (1.18-1.30 அ) நீளம்வரை உள்ளன. ஆண் தவளைகள் இனப்பெருக்கத்துக்காக ஒலி எழுப்பும்போது ஒரு காலை மேலே தூக்கி உல்லாசமாக நடனமாடி தான் இருக்கும் இடத்தை காட்டும் விதமாக இணையை அழைக்கும்.

மேற்கோள்கள் 

தவளைகள்
மாயவன் (திரைப்படம்)

மாயவன் (Mayavan) 2017 ஆவது ஆண்டில் வெளியாகவுள்ள ஒரு இந்தியத் தமிழ்த் திரைப்படமாகும். அறிவியல் புனைவு திகில் திரைப்படமான இதனை சி. வி. குமார் எழுதி இயக்கி தயாரித்துள்ளார். சந்தீப் கிசன், இலாவண்யா திரிபாதி ஆகியோர் முக்கிய வேடங்களிலும், டேனியல் பாலாஜி, ஜாக்கி செராப் ஆகியோர் இதர துணை வேடங்களிலும் நடித்துள்ளனர். ஜிப்ரான் இசையமைத்த இத்திரைப்படம் 2016 பிப்ரவரியில் தொடங்கப்பட்டது.

நடிகர்கள்
சந்தீப் கிசன்
இலாவண்யா திரிபாதி
ஜாக்கி செராப்
டேனியல் பாலாஜி
ஜெயப்பிரகாசு
பகவதி பெருமாள்
மைம் கோபி
அக்சரா கௌடா

பாடல்கள்
இத்திரைப்படத்திற்கு ஜிப்ரான் இசையமைத்துள்ளார்.

மேற்கோள்கள்

வெளியிணைப்புகள்
 
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
பார்வதி நாயர்

பார்வதி நாயர் ஓர் இந்தியத் திரைப்பட நடிகை ஆவார். தென்னிந்தியத் திரைப்படங்களில் நடித்து வருகிறார். அபுதாபியில் உள்ள ஒரு மலையாளக் குடும்பத்தில் பிறந்தவர். மென்பொருள் வல்லுநராகப் பணியாற்றிய இவர், 2010 ஆவது ஆண்டில் "மிஸ் கர்நாடகா", "மிஸ் நேவி குயின்" பட்டங்களைப் பெற்றுள்ளார். தமிழில் ஜெயம் ரவி நடிப்பில் 2014 ஆவது ஆண்டில் வெளியான நிமிர்ந்து நில் திரைப்படத்தின் மூலமாக நடிகையாக அறிமுகமானார்.

வாழ்க்கைக் குறிப்பு

திரை வாழ்க்கை

நடித்த திரைப்படங்கள்

மேற்கோள்கள்

வெளியிணைப்புகள்

 அதிகாரப்பூர்வ இணையத்தளம் 
 

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
1991 பிறப்புகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
ராம் சம்பத்

ராம் சம்பத் (பி. 25 சூலை 1977) ஓர் இந்திய இசை அமைப்பாளர் மற்றும் தயாரிப்பாளர் ஆவார். விளம்பர நிறுவனம் ஒன்றில் இசை அமைப்பாளராக தொழில் வாழ்வைத் துவங்கிய இவர் பின் தனியிசை தொகுப்புகள் மூலமும் அதன் பின் இந்தி திரை இசை மூலமும் பிரபலம் அடைந்தார். 
இவர் பிரபல நிறுவங்களான ஏர்டெல், டோகோமோ, தம்ப்சு அப், பெப்சி மற்றும் டைம்சு ஆப் இந்தியா ஆகியற்றின் விளம்பரங்களுக்கு இசை அமைத்துள்ளார்.

இளமை வாழ்வு 
மும்பை நகரில் உள்ள செம்பூரில் பிறந்த ராம் சம்பத்தின் தந்தை ஒரு தமிழர், தாய் கன்னடர். தனது பள்ளிக் கல்வியை செம்பூரில் உள்ள ஓ.எல்.பி.எஸ் மேல் நிலைப் பள்ளியில் பயின்றார். ராம் சம்பத்தின் குடும்பம் இசைப் பாரம்பரியம் கொண்டது. அவரது தாத்தா டி.வி. ராமானுசம் அவர்கள் மும்பையில் உள்ள சண்முகானந்தா அரங்கின் நிறுவனர் ஆவார். இளமை முதலே கருநாடக இசைக் கலைஞர்கள் அவர் வீட்டிற்கு வந்து கொண்டிருந்தனர். இதனால் ஈர்க்கப்பட்ட அவர் பின்னர் எட்டு ஆண்டுகள் முறையாக கருநாடக இசையைப் பயின்றார். பள்ளிக் கல்விக்குப் பின் அவர் போதார் கல்லூரியில் இளநிலைக் கல்வியைக் கற்றார். அங்கு அவர் கல்லூரி இசைக் குழுவில் விசைப்பலகை கலைஞராக இருந்தார்.

இசை வாழ்வு

தனி இசை 

ஒரு விளம்பர நிறுவனத்தில் தனது வாழ்வைத் தொடங்கிய ராம் சம்பத், ஏர்டெல், டொகோமோ, தம்ப்சு அப், பெப்சி ஆகிய நிறுவனங்களுக்கும் டைம்ஸ் ஆப் இந்தியாவின் "ஐ லீட் இந்தியா" பிரச்சாரத்தின் பாடலையும் இயற்றியுள்ளார். 

2008ஆம் ஆண்டு ஆத்திரேலியாவைச் சேர்ந்த பிரபல இசைக் குழுவான ஐ.என்.எக்ஸ்.எஸ் (INXS​) உடன் இணைந்து அவர்களது பாடல்களின் இந்தியப் பதிப்பை உருவாக்கினார். 2012ஆம் ஆண்டு ஆமிர் கானின் சத்யமேவ ஜெயதே நிகழ்ச்சிக்காக பிரசூன் ஜோசி எழுத்தில் அவர் இயற்றிய "தேரா ரங் ஆசியா" பாடல் மிகப்பெரிய வெற்றி பெற்றது.   

புகழ்பெற்ற தொலைக்காட்சி இசை நிகழ்ச்சியான கோக் ஸ்டுடியோவில் 2013ஆம் ஆண்டு பருவத்தில் பங்கு பெற்றார்.

திரை இசை 
ராம் சம்பத்தின் முதல் திரைப்படம் ராம் மாத்வானி இயக்கத்தில் வெளியான லெட்ஸ் டாக் ஆகும். அதன் பின் பல படங்களுக்கு இசை அமைத்திருந்தாலும் அவருக்கு புகழைச் சேர்த்த திரைப்படம் ஆமிர் கான் தயாரிப்பில் 2011ஆம் வெளிவந்த டெல்லி பெல்லி ஆகும். அந்த திரைப்படத்திற்காக அவர் பிலிம்பேர் விருதுக்கு பரிந்துரை செய்யப்பட்டார். 

அவரது அடுத்த படமான தலாசு இசைக்காக மிகுந்த வரவேற்பை பெற்றது. அந்த திரைப்படத்தில் பாடல்களை எழுதிய ஜாவேத் அக்தர் தனது அடுத்த படமான புக்ரேவிலும் ராம் சம்பத்தையே இசையமைக்க வைத்தார். புக்ரேவில் அவரது மனைவி சோனா மொகாபாத்ரா பாடிய 'அம்பர்சரியா' பாடல் மிகப்பெரிய வெற்றி பெற்றது.

தனி வாழ்வு 
ராம் சம்பத் ஒடிசாவைச் சார்ந்த பாடகர் சோனா மொகாபாத்ராவை மணந்து கொண்டார். 2002ஆம் ஆண்டு இயக்குநர் ராம் மாத்வானி மூலம் சந்தித்த இருவரும் 2005ஆம் ஆண்டு திருமணம் செய்து கொண்டனர். திருமணத்துக்குப் பின்னரே சோனா மிகப்பெரிய பாடகராக புகழ் பெற்றது குறிப்பிடத்தக்கது.

மேற்கோள்கள் 

1977 பிறப்புகள்
வாழும் நபர்கள்
தாடாசனம்

தாடாசனம் (Tadasana) என்பது ஓர் உடற்பயிற்சியாக நவீன யோகாவில் நிற்கும் நிலையில் செய்யும் யோகாசனமாகும்.  இது பல நிற்கும் நிலை ஆசனங்களுக்கு அடிப்படையாகும்.

செய்முறை
நேராக நின்றுகொண்டு நேராகப் பார்க்க வேண்டும்.
கைகளை பக்கவாட்டில் உடலோடு ஒட்டி வைத்துக்கொள்ள வேண்டும்
இரு கால்களும் உடல் எடையைச் சமமாகத் தாங்க வேண்டும்.
முழங்கால் சிப்பு மேல்நோக்கித் தூக்கியவாறு இருக்க வேண்டும்.
தொடைகளும் பின்பக்கத் தசைகளும் இறுகியவாறு இருக்க வேண்டும்.
மூச்சை உள்ளுக்கு இழுத்து கைகளை மேலே தூக்க வேண்டும்.
கைகளை மேல்நோக்கி உயர்த்தும் நிலையில் கைகள் நேராகவும் விண்ணென்றும் இருக்க வேண்டும்.
கால்களின் நிலையை மாற்றக்கூடாது.
தோள்களுக்கு நேராகக் கைகளைக் கொண்டுவந்ததும் முழங்கைகளை மடக்கிக் கைகளைக் கூப்ப வேண்டும்.
கூப்பிய நிலையில் அக்கைகளின் அடிப்புறம் நேராக (தரைக்கு இணையாக) இருக்க வேண்டும்.
இந்நிலையில் மெதுவாக மூச்சை வெளியே விடவேண்டும்.
மூச்சை மெல்ல உள்ளிழுத்தபடி, மெதுவாகக் கைகளைத் தலைக்கு மேல் உயர்த்த வேண்டும்.
உள்ளங்கைகள் கூப்பிய நிலையில், ஒன்றோடொன்று ஒட்டியிருக்க வேண்டும்.
கைகளை மேல்நோக்கி உயர்த்தியவாறு குதிகால்களை மேலே தூக்க வேண்டும்.
அதே நிலையில் தலையை மேல் நோக்கி உயர்த்த வேண்டும்.

வெளியேறும் விதம்
குதிகாலைக் கீழே இறக்க வேண்டும்.
மூச்சை மெதுவாக வெளியேற்றியபடி கைகளைத் தளர்த்த வேண்டும்.
கைகளைக் கீழே தொங்கப் போடலாம் அல்லது கூப்பிய நிலையிலேயே மார்பை ஒட்டியபடி வைக்கலாம்.
மீண்டும் மூச்சை உள்ளே இழுத்தபடி கைகளையும் குதிகாலையும் தூக்கவும்.
பின்னர் பழையநிலைக்கு வர வேண்டும்.
 விரல்களைக் கோத்தபடியும் கைகளை மேலே தூக்கலாம்.

பயன்கள்
நின்றநிலையில் செய்யும் ஆசனங்களுக்கு இது அடிப்படையான ஆசனமாகும். நின்றநிலையில் செய்யும் ஆசனங்களைச் செய்ய இந்த ஆசனப் பயிற்சி உதவுகிறது. இவ்வாசனத்தைச் செய்வதால் உடலின் எல்லாத் தசைகளும் புத்துணர்ச்சி பெறும்; கணுக்கால்கள், தொடைகள், அடி வயிறு, முதுகு ஆகியவை பலமாகும்.

மேற்கோள்கள்

யோகாசனங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
வணிக வளாகம்

வணிக வளாகம் என்பது வணிகம் நடைபெறுவதற்காகக் கட்டமைக்கப்பட்ட இடம். விற்பதும் விற்கும்பொருளை வாங்குவதும் இங்கு நடைபெறும். முற்காலத்தில் அங்காடி எனும் பெயரில் வழங்கப்பட்ட வரலாற்றைச் சிலப்பதிகாரம் மற்றும் பிற இலக்கியங்கள் வழியாக அறிய முடிகிறது.

வணிக வளாகத்தின் வகை 
நாள்தோறும் வணிகம் நடைபெறும் நாள் வணிக வளாகம் வாரந்தோறும் வணிகம் நடைபெறும் வார வணிக வளாகம் என இரு வகைகள் உண்டு. பழங்காலத்தின் இரண்டு வகை அங்காடிகளாவன நாளங்காடி மற்றும் அல்லங்காடி. நாளங்காடி என்பது பகலில் வணிகம் நடைபெறும் இடம். அல்லங்காடி என்பது இரவில் வணிகம் நடைபெறும் இடம்.

மேற்கோள்கள்

கட்டிட வகைகள்
மியா (நடிகை)

மியா என்றறியப்படும் மியா ஜார்ஜ் ஓர் இந்தியத் திரைப்பட நடிகை ஆவார். தொலைக்காட்சி நிகழ்ச்சிகளில் துணை நடிகையாக திரை வாழ்க்கையைத் தொடங்கினார். டாக்டர் லவ், ஈ அடுத்த காலத்து ஆகிய மலையாளத் திரைப்படங்களில் ஏற்ற சிறு வேடங்களின் மூலமாக திரைப்படங்களில் நடிக்கத் தொடங்கினார். 2012 ஆவது ஆண்டில் சிறந்த கேரள அழகியாகத் தேர்ந்தெடுக்கப்பட்டார். அதே ஆண்டில் செட்டயீசு என்ற மலையாளத் திரைப்படத்தின் மூலமாக கதாநாயகியாக அறிமுகமானார். தமிழில் 2014 ஆவது ஆண்டில் வெளியான அமர காவியம் திரைப்படத்தின் மூலமாக அறிமுகமானார்.

வாழ்க்கைக் குறிப்பு

நடித்த திரைப்படங்கள் 
 அமரகாவியம் - 2014
 இன்று நேற்று நாளை - 2015
 வெற்றிவேல் - 2016
 ஒரு நாள் கூத்து - 2016
 எமன் - 2017

மேற்கோள்கள்

வெளியிணைப்புகள்

 
 
 
 

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
1992 பிறப்புகள்
ஒரு நாள் கூத்து (திரைப்படம்)

ஒரு நாள் கூத்து (Oru Naal Koothu) 2016 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். நெல்சன் இயக்கிய இப்படத்தை ஜே. செல்வக்குமார் தயாரித்திருந்தார். அட்டகத்தி தினேஷ், மியா, நிவேதா பெத்துராஜ் ஆகியோர் முக்கிய வேடங்களில் நடித்திருந்தனர். 2016 சூலை 9 அன்று வெளியான இத்திரைப்படம் விமர்சகர்களிடம் நேர்மறையான விமர்சனத்தைப் பெற்றது.

நடிகர்கள்
 அட்டகத்தி தினேஷ் - ராஜ்குமார் 
 மியா - இலட்சுமி 
 நிவேதா பெத்துராஜ் - காவியா
 ரித்விகா - சுசீலா 
 கருணாகரன் - இராகவேந்திரன் 
 ரமேஷ் திலக் - சதீசு
 பாலா சரவணன் - சோல்டர்
 சார்லி - பெஞ்சமின் 
 நாகினீது
 சாமிநாதன்
 லிங்கேசு
 அபினவ்
 இராம்தாஸ்

பாடல்கள் 
பண்ணையாரும் பத்மினியும் திரைப்படத்திற்கு இசையமைத்த ஜசுடின் பிரபாகரன் இசையமைத்திருந்தார். ஐந்து பாடல்களைக் கவிஞர்கள் மதன் கார்க்கி, விவேக், வீரா, சங்கர் தாசு, கோபாலகிருஷ்ண பாரதி ஆகியோர் எழுதியிருந்தனர்.

மேற்கோள்கள்

வெளி இணைப்புகள் 
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
நிவேதா பெத்துராஜ் நடித்த திரைப்படங்கள்
சார்லி நடித்த திரைப்படங்கள்
அரசு மேல்நிலைப் பள்ளி, மாதவலாயம்

மாதவலாயம் அரசு மேல்நிலைப்பள்ளி, கன்னியாகுமரி மாவட்டம் தோவாளை வட்டாரத்தில் உள்ள மேல்நிலைப்பள்ளியாகும். இப்பள்ளி நடுநிலைப்பள்ளியாக 1978-ம் ஆண்டு துவங்கப்பட்டு, 1998–ம் ஆண்டு உயர்நிலைப்பள்ளியாக தரம் உயர்த்தப்பட்டது. 2005–ம் ஆண்டு மேல்நிலைப்பள்ளியாக தரம் உயர்த்தப்பட்டது. 2017 ஆம் கல்வி ஆண்டின் படி 300 மாணவ மாணவிகளும் 15 ஆசிரியர்களும் உள்ளனர்.

முன்னாள் மாணவர் சங்கம் 
இப்பள்ளியில் படித்த முன்னாள் மாணவர்கள் ஒருங்கிணைந்து பள்ளியின் வளர்ச்சிக்காக முன்னாள் மாணவர் சங்கத்தினை நடத்தி வருகின்றனர்.

பள்ளியில் இயங்கி வரும் அமைப்புகள் 
 நாட்டு நலப்பணித் திட்டம்
 சாரண சாரணியர் இயக்கம்
 சுற்றுச்சூழல் மன்றம்
 பசுமைப்படை
 செஞ்சிலுவைச் சங்கம்

நாட்டு நலப்பணித்திட்டம் 
நாட்டுநலப்பணித்திட்டம் 2015-ம் ஆண்டு இப்பள்ளியில் துவங்கப்பட்டது. இப்பள்ளியில் 11-ம் வகுப்பில் 25 மாணவ மாணவிகளும் 12-ம் வகுப்பில் 25 மாணவ மாணவிகளும் இத்திட்டத்தில் இணைந்து செயலாற்றி வருகின்றனர்.

தகவல் தொழில் நுட்ப மன்றம் 
இப்பள்ளியில் மாணவ மாணவிகளுக்கு புதிய தகவல் தொழில்நுட்பங்களை அறிந்து கொள்ள தகவல் தொழில்நுட்ப மன்றம்  வாரந்தோறும் செயல்பட்டு வருகிறது.

மேற்கோள்கள்

புற இணைப்புகள் 
புகைப்படத் தொகுப்பு

கன்னியாகுமரி மாவட்டத்திலுள்ள அரசுப் பள்ளிகள்
பெரிய பாம்பே ஜவுளி வேலை நிறுத்தம்

பெரிய பாம்பே ஜவுளி வேலை நிறுத்தம் (Great Bombay textile strike) மும்பாயில் இடம்பெற்ற பாரிய போராட்டம் ஒன்றாகும்.  1982 ஆம் ஆண்டு ஜனவரி 18 அன்று தொழிற்சங்கத் தலைவர் தத்தா சமந்தாவின் கீழ் பம்பாயில் உள்ள ஆலைத் தொழிலாளர்கள் பெரும் ஜவுளி வேலை நிறுத்தப் போராட்டத்தில் ஈடுபட்டனர். வேலைநிறுத்தத்திற்கான நோக்கம் போனஸ் மற்றும் ஊதியம் அதிகரிப்பது ஆகும். மும்பையில் உள்ள 50-இற்கும் மேற்பட்ட நூற்பாலைகளில் பணிபுரிந்த வேலைநிறுத்தத்தில் ஈடுபட்டனர்.

மேற்கோள்கள் 

மும்பை
1982 நிகழ்வுகள்
வாழ்வாங்கி

வாழ்வாங்கி (வாள்வாங்கி என்றும் அழைக்கப்படுகிறது) (valvanki ) என்ற ஊர் தமிழ்நாட்டின், விருதுநகர் மாவட்டம், அருப்புக்கோட்டை வட்டத்தில் செட்டிக்குறிச்சிக்கு உட்கடை கிராமமாக அமைந்துள்ளது. இந்த ஊர் மதுரையில் இருந்து அருப்புக்கோட்டை வழியாக தூத்துக்குடி செல்லும் தேசிய நெடுஞ்சாலை '45 பி' இல் அருப்புக்கோட்டை பந்தல்குடிக்கு இடையில் அருப்புக்கோட்டைக்குத் தெற்கில் 8 ஆவது கிலோ மீட்டரில் அமைந்துள்ளது.

தோற்றம்
இவ்வூர் இராமநாதபுரம் சேதுபதி சமத்தானத்தின் கீழ் கட்டுப்பட்ட ஊர் ஆகும். பிள்ளைமுத்து என்ற சமத்தான பணியாளரால்  நானூறு ஆண்டுகளுக்கு முன்னர் இவ்வூர் உருவாக்கப்பட்டது. எனவே தொடக்கத்தில் பிள்ளைமுத்துபுரம் என்று அழைக்கப்பட்டது. பின்னர் வாள்வாங்கி என்று அழைக்கப்படுகிறது.

பெயர்க்காரணம்
இவ்வூருக்குத்  தாய்ப்பகுதியான செட்டிக்குறிச்சியும் அருகாமை கிராமங்களும் கம்பளத்து நாயக்க மரபு நிலக்கிழார்களால் ஆளப்பட்டு வந்தது. அங்கு இடிந்த நிலையில் உள்ள அரண்மனை எச்சங்கள் உள்ளன.னைக்குலத்தின் இளைய நிலக்கிழார் சாரங்குராசன் மீது காம இச்சை கொண்ட தன் சித்தியின் சதியால் தன் தந்தையாலே கொல்லப்பட்டார். அவர் கொலை செய்யப் பயன்படுத்தப்பட்ட வாள் இறையாற்ற்ல் மறைக்கப்பட்டதாக இப்பகுதியினர் நம்புகின்றனர். அவர் கொல்லப்பட்ட இடம் வாள்வாங்கியின் காட்டுப் பகுதியாகும். எனவே இவ்வூர் வாள்வாங்கி என்று பெயர் பெற்றதாக இப்பகுதி மக்கள் கூறுகின்றனர்.

இங்கு சராசரியாக நான்கு ஆண்டுகளுக்கு ஒருமுறை புரவித்திருவிழா நடைபெறுகிறது. இப்புரவி மீது எந்தவிதமான இறைச்சின்னங்கள் வைக்கப்படுவது இல்லை. வெள்ளை வேட்டிகள் மட்டுமே குதிரையின் முதுகின் மீது குறுக்கே இடப்படுகின்றன.  இக்குதிரை அரண்மனையில் இருந்து சாரங்குராசன் கொலை செய்யப்பட்ட இடம் வரை செல்கின்றது.

மக்கள்தொகை
இவ்வூர் மக்கள்தொகை 1610 பேர் ஆவர். இவரில் ஆண்கள் 670 பேர்,பெண்கள் 720 பேர், குழந்தைகள் 260 பேராக அமைகின்றனர்.

பள்ளிகள்
இப்பகுதியில் கீழ்வரும் பள்ளிகள் உள்ளன.
 இரெங்கநாதா தொடக்கப்பள்ளி
 அருகாமை மேல்நிலைப்பள்ளி
 அரசு மேல்நிலைப்பள்ளி
 செட்டிக்குறிச்சி பள்ளி
 அரசு கலை அறிவியல் கல்லூரி

மேற்கோள்கள்

விருதுநகர் மாவட்டத்திலுள்ள கிராமங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
செய்யாறு அரசினர் மகளிர் மேல்நிலைப் பள்ளி

செய்யாறு அரசினர் மகளிர் மேல்நிலைப் பள்ளி (Govt Girls higher secondary school, cheyyar) இந்தியாவின் தமிழ்நாடு மாநிலம் திருவண்ணாமலை மாவட்டம் செய்யாறு வட்டத்தில் உள்ளது. பள்ளி 1969 ஆம் ஆண்டு மு. கருணாநிதி மற்றும் அவர் துணைவியார் தயாளு அம்மாள் ஆகியோரால் துவங்கப்பட்டது. 1988 ஆம் ஆண்டில் மேல்நிலைப்பள்ளியாக தரம் உயர்த்தப்பட்டது.  மாதிரிப் பள்ளியாக செயல்பட்டு வரும் இப்பள்ளியில் தற்போது 2500 மாணவிகளும் 70 ஆசிரிய  ஆசிரியைகளும் பணியாற்றி வருகின்றனர். ஆறாம் வகுப்பு முதல் பன்னிரண்டாம் வகுப்பு வரையிலான மாணவர்களுக்கு இங்கு  கற்பிக்கப்படுகிறது.

பள்ளியில் இயங்கி வரும் அமைப்புகள்
நாட்டு நலப்பணித்திட்டம்
சாரண சாரணியர் இயக்கம்
சுற்றுச்சூழல் மன்றம்
பசுமைப்படை
செஞ்சிலுவை சங்கம்

நாட்டு நலப்பணித்திட்டம்
நாட்டுநலப்பணித்திட்டம் 2000-ம் ஆண்டு இப்பள்ளியில் துவங்கப்பட்டது. இதில் 11 மற்றும் 12 ஆம் வகுப்பு மாணவியர் இணைந்துள்ளனர்.

சாரண சாரணியர் இயக்கம்
சாரண சாரணியர் இயக்கம் 1987 ஆம் ஆண்டு துவக்கப்பட்டது. சுமார் 120 மாணவிகள் இந்த இயக்கத்தில் தம்மை இணைத்துக் கொண்டுள்ளனர்.

செஞ்சிலுவை சங்கம்
செஞ்சிலுவை சங்கம் 1984-ம் ஆண்டு இப்பள்ளியில் துவங்கப்பட்டது. ஏறத்தாழ 400 மாணவர்கள் செயலாற்றுகின்றனர்.

மேற்கோள்கள்

திருவண்ணாமலை மாவட்டத்திலுள்ள அரசுப் பள்ளிகள்
கொத்தவால்

கொத்தவால் (Kotwal) மத்தியகால இந்திய வரலாற்றில் மன்னரின் அரண்மனைகள் மற்றும் மக்கள் வாழும் நகரத்தைச் சுற்றியுள்ள கோட்டைகளை நாட்டின் எதிரிகளிடமிருந்து பாதுகாப்பு பணி மேற்கொள்பவர் ஆவார்.  

மொகலாயப் பேரரசின் காலத்தில், கொத்தவால் எனும் பதவி, பெரிய நகரங்கள் மற்றும் சிறு நகரங்களில் உள்ள கோட்டைகளையும், சாவடிகளையும் நிர்வகிப்பதற்கும், எதிரிகளிடமிருந்து பாதுகாப்பதற்கும் உள்ள அதிகாரிக்கு கொத்தவால் என்பவர். கொத்தவால் எனும் தலைமைப் படைத்தலைவரின் கீிழ் உள்ள படைவீரர்கள் கோட்டை மதில்சுவர்கள் மீதுள்ள காவல் கோபுரங்கள் மீது ஏறி தொலைவில் வருபவர்களை கண்காணிப்பதற்கும், கோட்டை வாயிற்கதவுகள் வழியாக நகரத்தில் மற்றும் அரண்மனைக்கு வருபவர்களை சோதித்து, அதில் வேற்று  நாட்டு ஒற்றர்கள் உள்ளனரான என்பதை கண்காணிப்பர்.  

கொத்தவால் என்பதை ஆங்கிலத்தில் தலைமைக் காவல் அதிகாரி என்பர்.

கொத்தவால் சமூகங்கள்
மத்தியப் பிரதேசத்தில் வீடு அல்லது தோட்டக் காவல் பணி செய்யும்  கொத்தவால் சமூகத்தினர் தாழ்த்தப்பட்டோராக உள்ளனர்.  மேலும் குஜராத் மற்றும் மகாராட்டிரம் மாநிலங்களில் கொத்தவால் சமூகத்தினர் தாழ்த்த்தப்பட்ட பிரிவினராக உள்ளனர். 

 ஜவஹர்லால் நேருவின் தந்தையான மோதிலால் நேருவின் தந்தை கங்காதர் நேரு, முகலாயப் பேரரசின் இறுதி மன்னரான  இரண்டாம் பகதூர் ஷா ஜாபர் காலத்தில் செங்கோட்டையின் இறுதி கொத்தவாலாக, சிப்பாய்க் கிளர்ச்சியின் போது பணியில் இருந்தார்.

இதனையும் காண்க
 பௌஜ்தார்

மேற்கோள்கள்

வெளியிணைப்புகள்
மதுரையில் பழமையான இடங்களுக்கு பாரம்பரிய நடைபயணம், பார்த்த நாள்: தினமலர்-செப்டம்பர் 17, 2012.]
இந்தியாவில் பட்டங்கள்
முகலாயப் பேரரசு
எனக்கு வேறு எங்கும் கிளைகள் கிடையாது

எனக்கு வேறு எங்கும் கிளைகள் கிடையாது 2016 ஆவது ஆண்டில் வெளியான ஓர் இந்தியத் தமிழ் நகைச்சுவைத் திரைப்படமாகும். கணபதி பாலமுருகன் எழுதி இயக்கிய இத்திரைப்படத்தில் கவுண்டமணி, சௌந்தரராஜா, ரித்விகா ஆகியோர் முக்கிய வேடங்களில் நடித்திருந்தனர். எசு. என். அருணகிரி இசையமைத்த இத்திரைப்படம் 2016 ஆகஸ்டு 26 அன்று வெளியானது. எதிர்மறையான விமர்சனத்தைப் பெற்றதுடன் வணிக ரீதியாகவும் தோல்வியைப் பெற்றது.

நடிகர்கள்
கவுண்டமணி - கேரவன் கிருசுணன் 
சௌந்தரராஜா
ரித்விகா
சனா 
வல்லவன் 
வாசகர்
இராமச்சந்திரன் 
வேல்முருகன்

மேற்கோள்கள்

வெளியிணைப்புகள்
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
கவுண்டமணி நடித்த திரைப்படங்கள்
அறிமுக இயக்குநர் திரைப்படங்கள்
சூயம்

சூயம் அல்லது சிய்யம் தமிழில் சுழியம் என்பது தென்னிந்திய இனிப்பு வகைகளுள் ஒன்றாகும். இவ்வகை பண்டமானது பிராமணர்களால் தெவசம் கொடுக்கும் நாட்களில் மட்டுமே தயாரிக்கப்பட்டுவந்தது. அதன் பிறகு தமிழகத்தின் சிற்றூர் கடைகளிலும் சாதாரணமாக செய்து விற்க கூடிய ஒரு இனிப்பு வகை பலகாரமாக உள்ளது.

வகைகள்
 சுழியம் இனிப்பு மற்றும் காரம் என இரு முறைகளில் செய்யபடுகின்றது.
 மேலும் காரத்தை விட இனிப்பு வகையே அதிகமாக விரும்பி செய்யபடுகின்றது.

தேவையான பொருட்கள் 
1. பச்சரிசி மாவு 200 கிராம்
2. பாசிப்பயறு 250 கிராம்
3. வெல்லம்  250 கிராம்
4. ஏலக்காய் தேவையான அளவு
5. சுக்குப் பொடி 5 கிராம்
6. நல்லெண்ணெய் அல்லது கடலை எண்ணெய் தேவையான அளவு

இனிப்பு சுழியம் 
பூரணம் பாசிப்பருப்பு, கடலைப் பருப்பு அல்லது துவரம் பருப்பு ஆகிய பருப்புகளுள் ஏதேனும் ஒன்றால் செய்யப்படுகிறது. பாசிப்யற்றில் பூரணம் செய்வதாக இருந்தால் அதை வறுத்துக் கொள்ள வேண்டும். பின்னார் நன்கு ஆறவிட்டு மிக்சியில் போட்டு பொடிசெய்து கொள்ள வேண்டும்.
வெல்லத்தை பாகுசெய்து கொள்ள வேண்டும். இப்பாகுடன் சுக்குப் பொடி, ஏலக்காய் பொடிசெய்து கலந்து பாசிப்பயறு மாவினைக் கெட்டியாக கலந்து கொண்டு நாட்டு நெல்லிகாய் அளவு உருண்டைகளாகப் பிடித்து வைத்துக்கொள்ள வேண்டும். 
பச்சரிசி மாவினை கொழ கொழப்பாக நீர் விட்டு கலந்து கொள்ள வேண்டும். வாணலியில் எண்ணெயை விட்டு சூடானதும் பாசிப்பயறு மாவு உருண்டைகளை  பச்சரிசி உளுந்து மாவில் மூழ்கி எடுத்து இட்டு  பொன் நிறமாக வேகவிட்டு எடுத்துக்கொள்ள வேண்டும்.

காரச்சுழியம்
வெல்லத்திற்கு பதில் கார வகை பூரணத்திற்கு உண்டான சமையல் மூல பொருட்களாக சேர்த்துக்கொள்ளலாம்

சத்துக்கள்
புரதம், மாவுச்சத்து, உயிர்ச்சத்துக்கள் நிறைந்தது.

மேற்கோள்கள்

தமிழர் உணவுகள்
முகாப்பட்டு

முகா பட்டு (Muga silk)  என்பது இந்தியாவிலுள்ள அசாம் மாநிலத்தில் இந்திய புவிசார் குறியீடு பெற்ற பட்டு வகைகளுள் ஒன்றாகும். இந்த பட்டானது நீண்ட ஆயுட்காலமும் மின்னும் பளபளப்பான இயற்கையான மஞ்சள் நிறம் கலந்த பொன்னிறமும் கொண்டது ஆகும். முற்காலத்தில் இப்பட்டானது அரசு காப்புரிமையுடைய பட்டாக திகழ்ந்து வந்தது.

பிரம்மபுத்திரா பள்ளத் தாக்கில் இப்பட்டுப்புழுக்கள் சோம் ( Machilus bombycina ) மற்றும் சுலா  (Litsaea  polyantha) போன்ற தாவரங்களின் இலைகளை உணவாக உட்கொள்ளும். இந்த முகாப்பட்டு தூய்மை செய்யப்பட்டபின் தேவையின் அடிப்படையில் சாயம் ஏற்றப்படுகிறது. இப்பட்டு ஒவ்வொரு முறையும் கையால் துவைக்கும்பொழுது ஒளிரும் தன்மை அதிகரிக்கும். இந்த முகாப்பட்டு அசாமின் பிற பட்டுகளைப் போல  புடவை   மற்றும்   பாரம்பரிய உடையான மெகலாஸ் மற்றும்  சார்டுஸ் ஆகியவற்றிலும் பயன்படுத்தப்படுகிறது.

வரலாறு 
அசாம் மாநிலத்தில் பட்டுப்புழு வளர்ப்பு பண்டைய தொழில்களில் ஒன்று. இத்தொழில் எப்பொழுது தோன்றியது என்று கண்டறியப்படவில்லை. அகாம் மன்னர் ஆட்சி (1228–1826 ) காலத்தில் முகாப்பட்டு வகை காப்புரிமை பெற்று அசாம் மாநில மக்களின் சமூக மற்றும் பொருளாதார வாழ்வில் ஒரு அங்கமாக வளர்ச்சி அடைந்தது. இம் முகாப்பட்டு இழையினால் தயாரிக்கப்பட்ட ஆடைகளை அரச குடும்பங்களும் மற்றும் சீன உயர் அதிகாரிகளுக்கும் சிபாரிசு செய்யப்பட்டன. விளையுயர்ந்த பல வகையான  முகாபட்டு இழையினால் ஆன பரிசுப்பொருட்களை அரசு கிடங்குகளில் சேமிக்கப்பட்டு அரசவைக்கு வருகைபுரியும் சிறப்பு விருந்தினர்களுக்கு  பரிசாக வழங்கினார்கள்.  நெசவாளர்களுக்கு பயிற்சியளிப்பதில் அரசிகள் தனிப்பட்ட முறையில் தங்களை ஈடுபடுத்திக்கொண்டனர். இப்பட்டானது ஹாம் மன்னர்கள் காலத்தில் ஒரு முதன்மை ஏற்றுமதி பொருளாக இருந்தது. முகா பட்டானது 2007 ஆம் ஆண்டு புவியியல் சார்ந்த குறியீடு (GI) என கருதப்பட்டன மற்றும் இதற்கு  2014 ஆம் ஆண்டு வணிகநோக்கத்திற்காக புவியியல் அடையாள சின்னம் வழங்கப்பட்டது. இச்சின்னம் அசாம்  அறிவியல் தொழில் நுட்பம் மற்றும் சுற்றுச்சூழல் கழகத்தில் பதிவுச்செய்யப்பட்டுள்ளது. முகா பட்டு பொருட்களை ஆய்வு செய்ய நியமிக்கப்பட்டஅலுவலர்களுக்கு   இந்திய மைய பட்டு வாரியம் அனுமதி வழங்கியுள்ளது. ஆய்வுச் செய்யப்பட்ட பட்டு பொருட்களை உற்பத்திசெய்பவர்களுக்கு புவியியல் அடையாளச்சின்னத்தைப் பயன்படுத்திக் கொள்ள அனுமதிக்கிறது. இந்த வாரியம் முகாப்பட்டு உட்பட அசாமில் உற்பத்திச்செய்யப்படும் அனைத்து வகை பட்டு வளச்சிக்கு அசாமிலுள்ள ஜோர்ஹாட் நிறுவனத்தின் உதவியுடன் மைய முகா இ எரி ஆராய்ச்சி மற்றும் பயிற்சி நிறுவனம் ஆராய்ச்சி மற்றும் வளர்ச்சி மற்றும் உட்கட்டமைப்பு வளர்ச்சியில் ஈடுபடுத்தப்பட்டுள்ளது.

இந்தியாவில் 2014–2015 ஆம் நிதி ஆண்டில்  உற்பத்திச் செய்யப்பட்ட 158 டன் முகா பட்டில் 136 டன் அசாமில் உற்பத்திச் செய்யப்பட்டது. இந்தியாவின் மொத்த பட்டு உற்பத்தி 28708 டன் ஆகும்.

சான்றுகள் 

அசாம்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பட்டு
இந்திய புவிசார் குறியீடுகள்
பௌஜ்தார்

பௌஜ்தார்  அல்லது  பௌஜ்தாரி(Faujdar) தெற்காசியாவில் இந்தியத் துணைக்கண்டத்தில் முகலாயப் பேரரசின் காலத்திலும், பிற இசுலாமிய ஆட்சியாளர்களின் காலத்திலும் படைத்தலைவர்களுக்கு வழங்கப்பட்ட பதவிப் பெயராகும். பௌஜ்தார் எனும் சொல் பாரசீக மொழிச் சொல்லாகும்.

அக்பர் காலத்தில் பேரரசின் நிர்வாக வசதிக்காக, முகலாயப் பேரரசின் பகுதிகளை, சுபாக்களாகவும், சுபாக்கள் சர்க்கார்களாகவும், சர்க்கார்களை பர்கானக்களாகவும் பிரிக்கப்பட்டது. 

இந்நிர்வாகப் பகுதிகளில் ஒன்றான சர்க்கார் பகுதியின் நிர்வாகி மற்றும் படைத்தலைவரை பௌஜ்தார் என அழைக்கப்பட்டார்.

இந்தியா மற்றும் பாகிஸ்தானில்  வாழும் ஜாட் இன மக்கள், தங்கள் பெயருக்குப் பின் பௌஜ்தார் எனும் பெயரை தங்களின் குடும்பப் பெயர்களாக இட்டுக் கொள்கின்றனர்.

இதனையும் காண்க
 கொத்தவால்
 கிலாதார்

மேற்கோள்கள்

முகலாயப் பேரரசு
இந்தியாவில் பட்டங்கள்
மாவட்ட ஆசிரியர் கல்வி மற்றும் பயிற்சி நிறுவனம், இந்தியா

மாவட்ட ஆசிரியர் கல்வி மற்றும் பயிற்சி நிறுவனம் (District Institute of Education and Training -DIET) என்பது இந்தியாவின் தேசிய கல்விக் கொள்கை 1986 இன் பரிந்துரைப்படி  ஆசிரியர்களுக்கு பணி முன் பயிற்சி மற்றும் பணியிடைப் பயிற்சியை அளிக்கவும்  மேம்படுத்தவும் இந்தியாவின் அனைத்து மாவட்டங்களிலும் மாவட்டத்திற்கு ஒன்று வீதம் ஏற்படுத்தப்பட்ட நிறுவனம் ஆகும்.

முதன்மை 
தரமான கல்வி, திறன் மிக்க ஆசிரியர்களின் தேவையும் முதன்மையையும் தேசிய கல்வி ஆணையம் (1964-66) வலியுறுத்தியது. கல்விக் கொள்கை|தேசியக் கல்விக் கொள்கை 1986, தேசிய செயல் திட்டம் 1992 ஆகியவை ஆசிரியர் கல்வியை மேம்படுத்த  மாவட்ட அளவில் ஒரு நிறுவனம் ஏற்படுத்துவதன் கட்டாயத்தை வலியுறுத்தியதன் காரணமாக மாவட்ட ஆசிரியர் கல்வி, பயிற்சி நிறுவனங்கள் அமைக்கப்பட்டன.

மேலாண்மை
இந்தியாவின் அனைத்து மாநிலங்களிலும் உள்ள மாநில கல்வியியல், பயிற்சி நிறுவனம் கீழ் மாவட்ட ஆசிரியர் கல்வி, பயிற்சி நிறுவனங்கள் செயல்படுகின்றன. இவற்றின் மேலாண்மைய்யை இந்திய மனித வள மேம்பாட்டு அமைச்சகத்தின் கீழ் செயல்படும் தேசிய ஆசிரியர் கல்வி, பயிற்சி நிறுவனம் (NCERT) ஒருங்கிணைக்கிறது.

செயல்பாடுகள் 
 இரண்டாண்டு ஆசிரியர் கல்வி பட்டய படிப்பினை நடத்துதல்
 மாவட்ட அளவில் ஆசிரியர்களுக்கு பணியிடை பயிற்சியை அளிக்கிறது
 மாவட்ட அளவில் ஆசிரியர்களுக்கான பயிற்சியினை திட்டமிடுதல் செயலாக்குதல்
 ஆசிரியர் கல்வியில் ஆய்வுகளை மேற்கொள்ளுதல்
 மாவட்ட அளவில் கல்விப்பணிகளை மேம்படுத்துதல் 
 கல்வி புள்ளிவிவரங்களை சேகரித்தல்

தமிழ்நாட்டில் ஆசிரியர் கல்வி மற்றும் பயிற்சி நிறுவனங்களின் தொடக்கம்
தமிழ்நாட்டில் ஒவ்வொரு மாவட்டத்திற்கு ஒன்று வீதம் 32 மாவட்ட ஆசிரியர் கல்வி, பயிற்சி நிறுவனங்கள் செயல்பட்டு வருகின்றன.இவை பல்வேறு காலகட்டங்களில்  பின்வருமாறு  தொடங்கப்பட்டுள்ளன.

தமிழ்நாட்டில் ஆசிரியர் கல்வி மற்றும் பயிற்சி நிறுவனங்களின் பட்டியல் 

ஆசிரியர் கல்வி மற்றும் பயிற்சி நிறுவனம் 7 துறைகளைக் கொண்டு இயங்கி வருகிறது.

மேற்கோள்கள்

தமிழ்நாட்டுக் கல்வி நிலையங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இனாம்தார்

இனாம்தார்  (Inamdar) என்பவர், இந்தியாவை ஆட்சி செய்த  மராத்திய பேஷ்வாக்கள், தக்கானச் சுல்தான்கள் மற்றும் பிரித்தானிய இந்தியா அரசுக்கு செய்யும் ஊழியத்திற்காக மானியமாக வழங்கப்படும் விளைநிலங்களைக் கொண்ட நிலக்கிழார்கள் ஆவார். சுதேச சமஸ்தான மன்னர்களுக்கு நம்பிக்கை உரியவர்களுக்கு நிலமாக அல்லது பெரும் பரிசுப் பொருளாகப் பெறுபவர்களுக்கு இனாம்தார் எனும் பட்டம் வழங்கப்பட்டது.

பிரித்தானியாவின் இந்தியப் பேரரசு காலத்தில் இனாம்தார்களின் உரிமைகள், கடமைப்பொறுப்புகள் தொடர்பாக 1989- சென்னை மாகாண அரசு, 1989-இல் சென்னை மாகாண இனாம் சட்டம் VIII, 1989-இல் இயற்றியது. மேலும் சென்னை மாகாண அரசு இனாம் நிலங்கள் தொடர்பான நிலவரி மற்றும் பதிவேடுகளை நிர்வகிக்க தனி இனாம் ஆணையாளரை நியமித்தது.சில இனாம் நிலங்களை பர்கானா வாட்டன் இனாம் நிலங்கள் என அழைக்கப்பட்டது.

இனாம் ஒழிப்புச் சட்டம்  
இந்திய விடுதலைக்குப் பின்னர் இந்திய மாகாண அரசுகள் இனாம்தார் அனுபவிக்கும் நிலங்களின் உரிமையைத் தகுதி நீக்கம் செய்து, இனாம் நிலங்களை, நிலமற்றவர்களுக்கு வழங்கி  சட்டங்கள் இயற்றியது.

இனாம் ஒழிப்புச் சட்டங்களில் குறிப்பிடத்தக்கது, பம்பாய் மாகாண அரசின், பம்பாய் தனிநபர் இனாம் ஒழிப்புச் சட்டம் (XLII of 1953), கர்நாடகா (சமயம் & தொண்டு நிறுவனங்கள்) இனாம் ஒழிப்புச் சட்டம் 1955, கர்நாடகா தனிநபர் இனாம் ஒழிப்புச் சட்டம், 1977, ஹைதராபாத் இனாம் ஒழிப்புச் சட்டம், 1955 மற்றும் தமிழ்நாடு இனாம் (ஒழிப்பு & ரயத்துவாரி மாற்றம்) சட்டம், 1963 ஆகும்.

இனாம் ஒழிப்பு சட்டம் இயற்றப்பட்டதால், இனாம்தார் எனும் கௌரவப் பெயரும் காலப் போக்கில் வழக்கொழிந்தன.
வட இந்தியாவில் சில முன்னாள் இனாம்தார்கள், தங்களின் குடும்பப் பெயராக இனாம்தார் என வைத்துக் கொண்டுள்ளனர்.

இதனையும் காண்க 
 பௌஜ்தார்
 கிலாதார்

மேற்கோள்கள் 

பிரித்தானிய இந்தியா
இந்தியாவில் பட்டங்கள்
இடுகாடு

'இடுகாடு'என்பது இறந்தவர்களை குழிதோண்டி புதைக்கும் ஒரு நிலப்பகுதி ஆகும். இது பொது இடம் என்றாலும், மக்களின் பழக்க வழக்கங்களுக்கேற்ப சமயம் மற்றும் இனம் சார்ந்த தனித்தனி இடங்களில் ஏற்படுத்திக்கொள்ளப்பட்டுள்ளது. இங்கு இறந்தவர்களின்  உடலை (பிணம்) குழி தோண்டி புதைத்து இறுதிச் சடங்கு செய்கிறார்கள். சில பகுதிகளில் பிணங்களைப் புதைத்த இடத்தில் ஒரு சில ஆண்டுகள் கழித்து மீண்டும் மீண்டும் பிணங்களை புதைப்பார்கள். இது பெரும்பாலும் இந்து மதத்தின் வழக்கமாகும்.

கிறிஸ்தவ மதத்தில் இறந்தவர்களை புதைக்குமிடத்திற்கு கல்லறைத் தோட்டம் என்று பெயர். இது கிருத்துவ தேவாலயங்களின் கட்டுப்பாட்டில் இருக்கும். இங்கு இறந்தவர்களை புதைத்த இடத்தில் கல்லறை எழுப்புகின்றனர். இசுலாம் மதத்தில் இறந்தவர்களை புதைக்குமிடத்தை கபஸ்தான் என்று அழைக்கப்படுகிறது. இவை வகுப்பு வாரியத்தின் கட்டுப்பாட்டில் உள்ளன. ஸ்வீடன் நாட்டில் இறை மறுப்பாளர்களுக்கு தனியாக இடுகாடு ஏற்படுத்தப்பட்டுள்ளது.

மேற்கோள்கள்

வெளி இணைப்புகள் 

 

நிலம்
சிம்ப்யூட்டர்

சிம்ப்யூட்டர் என்பது குறைந்த விலையில் கிடைக்கக்கூடிய, கையில் எடுத்துச் செல்லக்கூடிய தனிக் கணினியின் இந்திய வடிவமைப்பாகும். இது 2002 ஆம் ஆண்டு வெளியிடப்பட்டது. தொடக்கத்தில் 50000 சிம்ப்யூட்டர்களை விற்க இலக்கு நிர்ணயிக்கப்பட்டது ஆனால் 2005 ஆம் ஆண்டில் 4000 சிம்ப்யூட்டர்களை மட்டுமே விற்க முடிந்தது. இதனால் இது தோல்வியடைந்தது என செய்தி ஊடகங்கள் கூறின

வடிவமைப்பும் வன்பொருளும் 
இக்கருவி  ஈட்டம் கருதாத சிம்ப்யூட்டர் அறக்கட்டளையால் நவம்பர் 1999 ஆம் ஆண்டு முனைவர்.சுவாமி மனோகர் தலைமையிலான ஏழு அறிவியலாளர்கள் கொண்ட குழுவினரால் உருவாக்கப்பட்டது. 
இது  தொடுதிரை, நுண்ணறி அட்டை, தொடர்க்குதை, அகச்சிவப்புத் தரவுத் தொகுப்பு ஆகியவற்றைக் கொண்டுள்ளது.

மென்பொருள் 
இது லினக்சு கருவி இயக்குதளத்தை அடிப்படையாகக்   கொண்டு  செயல்படுகிறது.

மேற்கோள்கள்

 "Indian handheld to tackle digital divide". (July 18, 2001).
 Srinivasan, S. (Apr. 3, 2005). "Handheld Computer Yet to Reach the Masses". Associated Press.
 Swami Manohar (Nov. 2005) High Return Computing
 BBC News, 10 September 2001 Computer deal for India's poor
 Outlook India, September 22, 2002: Pilot production of Simputer begins
 BBC News, 1 August 2005 - Woe for traffic offenders in Sim city

வெளி இணைப்புகள்
 Official website
 PicoPeta Simputers
 Encore
 

துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
கைக் கணினிகள்
அகில் (நடிகர்)

அகில் (Akhil), பிறப்பு: 03 மே 1988) ஓர் இந்தியத் திரைப்பட நடிகர் ஆவார். இவர் தமிழ்த் திரைப்படங்களில் நடித்து வருகிறார். இவர் பாலாஜி சக்திவேல் இயக்கிய கல்லூரி திரைப்படத்தின் மூலமாக நடிகராக அறிமுகமானார்.

வாழ்க்கைக் குறிப்பு

திரை வாழ்க்கை 
2007 ஆவது ஆண்டில் பாலாஜி சக்திவேல் இயக்கத்தில் வெளியான கல்லூரி திரைப்படத்தின் மூலமாக அறிமுகமானார். இத்திரைப்படத்தில் இவருடன் இணைந்து நடித்த தமன்னாவும் இப்படத்திலேயே அறிமுகமானார். நேர்மறையான விமர்சனத்தைப் பெற்றதுடன் சிறந்த அறிமுக நடிகருக்கான விஜய் விருதிற்காகவும் பரிந்துரைக்கப்பட்டார். தொடர்ந்து மீரா நந்தனுடன் இணைந்து நடித்த வால்மீகி திரைப்படமும், சனுசாவுடன் இணைந்து நடித்த நந்தி  திரைப்படமும் தோல்வியைப் பெற்றன. 2010 ஆவது ஆண்டில் கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டிற்காக ஏ. ஆர். ரகுமான் இசையமைப்பில் கௌதம் மேனன் இயக்கத்தில் உருவான செம்மொழியான தமிழ் மொழியாம் பாடலில் புதிதாக திருமணம் செய்து கொண்ட மணமக்களாக நடிகை சமந்தாவுடன் இணைந்து நடித்திருந்தார்.

2010 ஆவது ஆண்டில் அதிரடி நடிகராக நடித்த நகர்புறம் திரைப்படம் இன்னும் வெளியாகவில்லை.

நடித்த திரைப்படங்கள்

மேற்கோள்கள்

வெளியிணைப்புகள் 
 டுவிட்டரில் அகில்

வாழும் நபர்கள்
1988 பிறப்புகள்
தமிழ்த் திரைப்பட நடிகர்கள்
இந்தியத் திரைப்பட நடிகர்கள்
திண்டுக்கல் மாவட்ட நபர்கள்
கிலாதார்

கிலாதார் (Kiladar) மத்தியக்கால இந்தியாவின் பெருநகரங்கள் அல்லது பெரும் கோட்டைகளை நிர்வகிப்பரை ஆளுநர் என்ற பதவிப் பெயரில் அழைத்தனர். மராத்தியப் பேரரசு காலத்தில் இப்பதவி வகிப்பவரை கிலாதார் என அழைத்தனர். ஐரோப்பிய நிலப்பிரபுத்துவ காலத்தில் கிலாதாரை அரண்-அரண்மனை ஆட்சியாளர் (Castellan) என அழைத்தனர்.

கிலாதார் எனும் இந்தி மொழிச் சொல், ``கோட்டைப் பாதுகாவலர்`` எனப் பொருள்தரும்.

வரலாறு
மராத்தியப் பேரரசில் போர் முக்கியத்துவம் வாய்ந்த கோட்டைப் பாதுகாவலர்களைக் கிலாதார் என அழைத்தனர்.

இதனையும் காண்க 
 பௌஜ்தார்
 கொத்தவால்
 இனாம்தார்

மேற்கோள்கள்

வெளி இணைப்புகள் 
 WorldStatesmen - India -Princely States A-J
இந்தியாவில் பட்டங்கள்
மராட்டியப் பேரரசு
துறவுமேல் அழகர் கோயில்

துறவுமேல் அழகர் கோயில் (Thuravu Mel Azhagar Temple) தமிழ்நாட்டில் அரியலூர் மாவட்டம், கங்கைகொண்ட சோழபுரத்துக்கு வடக்கிலமைந்துள்ள சலுப்பை கிராமத்தில் அமைந்துள்ளதொரு கோயிலாகும். இக்கோயிலில் பெண்கள் உள்ளே சென்று வழிபாடு செய்ய அனுமதி இல்லை.

இருப்பிடம்
இக்கோயில் அரியலூர் மாவட்டம், கங்கைகொண்ட சோழபுரத்திலிருந்து வடக்கே 6 கிலோமீட்டர் தொலைவில் சலுப்பை கிராமத்திற்கும் அதற்கு முன்பாக உள்ள சத்திரம் கிராமத்திற்கும் நடுவே அமைந்துள்ளது.

மூலவர்
மூலவருக்கு தனி சிலை கிடையாது. கிணற்றின் மேல் ஒரு படுக்கைக் கல்லைத்தான் மூலவராக மக்கள் வழி்படுகின்றனர்.

சுற்றியுள்ள கோயில்கள்
வீரனர் கோயில் 
வீரபத்திரசாமி கோயில்
கருப்பசாமி கோயில்

சிறப்பு
சுதையால் செய்யப்பட்ட பெரிய குதிரை சிலைகளும் 27 அடி உயரமுள்ள யானை சிலைகளும் இக்கோயிலின் சிறப்பம்சங்களாகும்.

படையல்

மூலவர் 
மூலவருக்கு சைவ உணவு படைக்கப்படுகிறது.

சுற்றியுள்ள கோயில்கள்
சுற்றியுள்ள கோயில்களில் கிடாவெட்டி சமைத்து படைக்கும்  அசைவ உணவு படைக்கப்படுகிறது.

திருவிழா  
ஆண்டுதோறும் தைப் பொங்கல் முடிந்து வரும் கரிநாளில் விழா கொண்டாடப்படுகிறது.
ஜயங்கொண்டம், செங்குந்தபுரம், இலையூர், வாரியங்காவல், மருதூர், கொடுக்கூர், பொன்பரப்பி, குவாகம், ஆண்டிமடம், உட்கோட்டை, ராதாபுரம், நரசிங்கம்பாளையம், படைநிலை, மீன்சுருட்டி, சின்னவளையம், உட்கோட்டை மற்றும் அதை சுற்றியுள்ள பகுதிகளில் வசிக்கும் மக்கள் இத்திருவிழாவில் பங்கேற்கின்றனர்.

மேற்கோள்கள்

அரியலூர் மாவட்டத்திலுள்ள கிராமக் கோயில்கள்
 துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்